**En eventyrlig kretsleir - 2019**

Nå er det ikke lenge igjen til vi reiser til speidernes eget leirsted Camp 773 ved Jørpeland. Fantastiske naturområder med god plass til mange eventyrlige aktiviteter. Det blir hinderløype, kano, haik, klatring, leirbål og mye annet spennende. Gjennom en uke vil du bli kjent med nye speidere, og knytte vennskapsbånd på tvers av grupper og patruljer. Speidere i patruljer, rovere i lag og ledere lager god leirmat på eget område.

**Praktisk informasjon**

Kretsleiren nærmer seg fort! Vi er totalt 29 stk fra Randaberg som reiser på leir:

5 ledere, 6 rover, og 19 speidere.

Av de 4 lederne er to stk (Jan Martin, Tlf: 97656548 og Jone, Tlf; 46402350) med på hele leiren.

Nedenfor står en god del praktisk informasjon fra oss ledere. Det er viktig at alle leser igjennom slik at vi får en så kjekk og "smertefri" leir som mulig! ☺

**Pakking av utstyr**

Vi pakker utstyr til turen tirsdag 18.juni kl 18:00 på Randabergfjellet.

Her møter patruljefører og assistent, rovere og ledere.

Patruljefører og assistent pakker til sin egen patrulje.

Rovere og ledere pakker til sitt området og fellesutstyr.

**Reise**

Det blir felles transport til leiren. Dersom noen skulle ønske å kjøre inn selv må vi ha beskjed snarest.

Oppmøte på Strandkaien SENEST kl 08:15 lørdag 22.06. Vi skal ta hurtigbåt til Jørpeland og buss videre opp til leiren (5 km).

Ansvarlige reiseleder er Hilde Løge. Tlf: 92666126, hiloge@hotmail.com

Alle MÅ reise med speiderskjerf (fungerer som billett) og helst i speiderskjorte. Reis i klær som er behagelige, men som tåler litt vær og vind. Vær forberedt på at været kan være kaldere og det kan regne på leirområdet, ha derfor med ekstra klær lett tilgjengelig. Vi anbefaler å ha med en liten dagstursekk på båten/bussen.

Lørdagen kan bli en lang dag: Vi er først på reisefot, og når vi kommer fram skal bagasje og fellesutstyr bæres og vi skal slå opp telt og etablere leir etc. Det kan derfor gå litt tid før første måltid. Det er derfor smart å ha med litt å drikke og noe å tygge på.

**Bagasje**

Speiderne pakker i ryggsekk. Bagasjen skal speideren selv bære ombord i hurtigbåten, videre inn i bussen og så fra parkeringsplass og noen hundre meter til leirområdet.

Alle pakker sekkene godt. Det skal IKKE henge noen løse gjenstander etc utenpå sekken, alt festes meget godt og alle løse reimer etc må strammes og festes. Pakk alt vanntett selv om det er fint vær når vi reiser. Gjør litt ekstra med soveposen.

Merk:

Speiderkniven må pakkes ned i sekk eller annen bagasje. Husk at absolutt alt utstyr må merkes med navn og speidergruppe.

**Hjemkomst**

Vi ankommer Strandkaien med hurtigbåt lørdag 29.juni kl 11:30.

Speiderene hentes der.

**Hjemkomst og utstyr**

Vi håper foresatte kan hjelpe til å pakke ut og rydde etter leiren, på Randabergfjellet.

Dette skal gjøres i 2 omganger:

1. Lørdag 29.07 kl 16:00-17:00 (ca) på Randabergfjellet - utpakking og vask av utstyr. Foresatte for speidere i patrulje 2,3 og 4.
2. Mandag 1.juli kl 18:00-19:00 på Randabergfjellet - sammenpakking og rydding av tørket utstyr. Foresatte for speidere i patrulje 1.

Dette er en del av leiren og det er obligatorisk oppmøte. Kan du ikke på ditt tidspunkt så bytter du innbyrdes med noen fra en annen patrulje.

**Program på leiren**

Se eget informasjonsskiv fra møtet på Randabergfjellet.

**Lommepenger og betaling**

Det blir betaling med Vipps, betalingsterminal og kontanter i leir-kiosken.

Vi har fått spørsmål om hvor mye lommepenger speiderne kan ha med seg på leiren. Vi ønsker i utgangspunktet ikke å begrense dette da det varierer hva speiderne har å bruke penger på senere i ferien sin. Da blir det mer en avgjørelse for hver familie hvor mye man vil bruke under leir-uka. Vi tenker at en sim rundt 400 kr vil være et "fornuftig" nivå for kiosker og kafeer, men her er det altså rom for individuelle beslutninger hos den enkelte.

**Mobiltelefon?**

Det er lov å ha med mobiltelefon. På eget ansvar. Vi ledere kan ikke passe på mobiler eller ta ansvar for at de er oppladet.

Vi anbefaler dere foreldre å ha lite kontakt med speiderne i løpet av uka, da mye kontakt erfaringsmessig øker hjemlengselen. Speiderne bør være innstilt på at mobilen først og fremst skal ligge i lomma eller i teltet - blir det for mye spilling eller "misbruk" av mobilen er det lav terskel for at den blir konfiskert.

Under en leir er vi helt avhengige av at speideren kommer til oss ledere hvis det er noe de lurer på, eller det er noen utfordringer som må løses. Dette er det greit at foreldre har i bakhodet hvis speiderne skulle ringe om noe.

Lading av mobiler vil nok kunne gjøres på fellesområde hvor det er strøm. Vi har med en ladekasse med strømpadder, men vet ikke når og hvor ofte vi får brukt denne. Vi anbefaler å ta med egne powerbanks for de som har det.

**Patruljeinndeling**

Patruljeinndelingen er som følger:

|  |  |  |  |  |
| --- | --- | --- | --- | --- |
|   | **Patrulje 1** | **Patrulje 2** | **Patrulje 3** | **Patrulje 4** |
| **Patruljefører:** | Jens Skåra Veland | Kristoffer B Danielsen | Mina Hatleskog | Sofie Bjørnestad Viste |
| **Assistent :** | Tim Danielsen | Are Løge | Emilie Areklett | Maria Østebøvik |
|   | Lars Rugert-Raustein | Alexander M arcel Kristiansen | Astrid Bø | Eline Johansen |
|   | Lasse H. Selvåg | Henrik Edvardsen | Lovise Lerang | Marthe Westergaard |
|   |  |  |  | Dina Svalstad |
|   |  |  |  | Vilde A. Ringøy |
| **Telt:** |  |  |  |  |

**På leiren**

På leiren får vi i Randaberg 5 områder: ett fellesområde hvor også lederne og rovere bor, samt 4 patruljeområder - her bor hver patrulje på eget område. Patruljen har sitt eget telt, eget bord/kjøkkenområdet osv. Patruljen lager alle måltider selv på sitt eget område.

**Eventyr**

Hele leiren har "eventyr" som tema. Vi på Randaberg har valgt eventyret om "Pocahontas" som vårt eventyr. Vi bygger vår del av leiren og våre aktiviteter med pocahontas som tema.

**Haik**

Alle patruljer skal ut på haik tirsdag til onsdag. Patruljene går da alene på tur uten leder på tur og overnatter under tarp/åpen himmel. De bærer alt nødvendig utstyr og mat i egen ryggsekk, og navigerer etter kart og kompass.  Det er viktig at de av dere som har mindre erfarne speiderne hjemme snakker med speiderne om dette på forhånd slik at de vet hva de skal ut på. Her er det viktig med samhold og samarbeid, og å klare å unngå konflikter i patruljen. Forøvrig er selvsagt sikkerheten rundt haiken ivaretatt med mannskaper ute i terrenget som er i beredskap om noe skulle skje. De yngste og minst erfarne speiderne vil gå en enkel merket turløype, slik vi kjenner fra tursitforeningen,

**Ledere**

De lederne som er med fra Randaberg er:

* Hilde Løge , reiseleder, 926 66 126
* Jan Martin Selvåg Leirleder, 976 56 548
* Jone Areklett, leirassistent, 464 02 350
* Kjell Arvid Jøssang ( fra tirsdag) 404 66 470
* Karstein Lerang ( fra tirsdag) 959 40 755

**Pakkeliste**

**Se egen liste**

**Utstyrsutleie på Frilager**
Nå kan du booke det utstyret du trenger på www.frilager.no Husk at det er ikke er nødvendig å kjøpe nytt utstyr for alle slags aktiviteter! Tenk på miljøet og kjøp brukt, lån eller lei utstyr. Miljøvett er fett!

**Om pakking og utstyr**

Speidermottoet "alltid beredt" gjelder i høyeste grad også når det gjelder tur-utstyret, og kan være forskjellen på en god eller dårlig opplevelse. Det er ikke meningen at dere skal gå ut og kjøpe masse nytt utstyr, men vi ønsker å gjøre dere bevisste på hva slags utstyr som finnes og hva man bør ha med og ikke.

Husk også å merke ALT utstyr med navn.

**Sekken**

Sekken bør være en sekk laget for turbruk, mellom 40 og 80 liter, og **MÅ være i riktig størrelse og tilpasset speideren** - [se video om riktig rygglengde på sekk her.](https://www.youtube.com/watch?v=H_c47hqOAHY)  Husk at tursekker for voksne sjeldent passer en 12-åring. Sekken må ha innfesting for sovepose og liggeunderlag. Husk at speiderne skal bruke sekken når de skal ut på haik og overnatte ute, hvor de går mange kilometer med sekk på ryggen. [Det er derfor veldig viktig at sekken er riktig tilpasset (klikk for å se video).](https://www.youtube.com/watch?v=d4qWkQG4LiU&list=PL4DD4340F6DA8350C&index=2)

**Pakk alt i sekken vanntett**

Sekker og soveposetrekk er ikke vanntette uansett hva de lover deg i butikken. En stor svart søppelsekk på innsiden av sekken før du legger tingene oppi er et smart og billig triks, eller du kan [kjøpe egne vanntette pakksekker](https://speider-sport.no/turutstyr/baering/pakkposer/asivik-vanntett-pakkpose.html) beregnet for formålet.

Hvis du pakker soveposen utpå sekken så husk å ha en plastpose/søppelpose rundt soveposen også. Det kan også være smart å ha liggeunderlaget vanntett. Husk at hvis det regner når vi kommer inn på leiren så blir sekkene liggende ute i regnet i mange timer, og det er kjipt å sove første natta på ett søkkvått liggeunderlag. Vi anbefaler også å å ha et [regntrekk](https://speider-sport.no/turutstyr/baering/tilbehoer/regntrekk-til-ryggsekk.html) til å trekke over hele sekken i tillegg hvis det regner.

Det er også å anbefale å ta med en egen liten dagstursekk som kan benyttes på aktivitetene som speiderne skal gjennomføre i løpet av uka.

**Sovepose og liggeunderlag**

Soveposen må være av en type som tåler minst 0 grader som komfortemperatur. Husk at speiderne skal overnatte under åpen himmel på haiken. Som nevnt over, pakk soveposen vanntett.

På haiken overnatter speiderne under åpen himmel, de har bare med en [tarp/haikeduk](https://speider-sport.no/turutstyr/soving/telt/stor-haikeduk.html) til å beskytte seg mot regn og vind. Denne tarpen har vi med fra speideren, dere trenger ikke ta med dette selv.

Ett ekstra utstyrs-tips jeg har benyttet på haik mange ganger [er en såkalt "grevling"](https://speider-sport.no/grevling-emt.html) som er et vanntett trekk som tres utpå soveposen og som beskytter soveposen ekstra mot vann og smuss. Dette kan være kjekt å ha, men det er selvsagt helt valgfritt - og det går fint å bare ha soveposen også.

**Klær og regnklær**

Selv om vi selvsagt håper på fint vær, så må alle ha med klær som tåler kalde og våte dager. Dette vil si ull klær og varme klær slik at man tåler å være ute mange timer i 10 grader og regn.

**Ytterklær:** Alle må ha med en egnet jakke og bukse. Vi vil anbefale jakke og bukse som er laget for turbruk og som er vind og vannavstøtende. Dongeri- eller joggebukser i bomull er lite egnet fordi det suger vann og tørker veldig seint. Fleecejakker er ikke vanntette og sjeldent vindtette.

**Regnklær:** Når det gjelder regnklær så vil jeg forklare dette litt grundig da det er mange misforståelser ute og går her. De fleste "allværsjakkene" og turbuksene som selges til barn og ungdom er ikke gode nok som regnklær. Disse jakkene har pustende membraner som holder regnet ute noen timer, men så trenger vannet igjennom og man blir våt. Disse jakkene fungerer fint i det daglige (til og fra skolen), men ikke ei uke på leir hvor vi kanskje er ute hele dagen i regn, og har begrensede tørkemuligheter. Vi har sett dette tydelig på flere speiderturer hvor mange med slike jakker blir gjennomvåte selv om de gjør alt riktig.

Hvor mye regn et membranplagg tåler måles med begrepet "vannsøyle". I Norge har butikkene lov å kalle ett plagg "vanntett" når det har minst 3000 i vannsøyle, men det er først på ca 20 000 at man kan regne plagget som vanntett gjennom en hel dag. Plagg som har over 20 0000 i vannsøyle er ofte svært kostbare.  Barne/ungdomsplagg fra Skogstad, Helly-Hansen, Stormberg, Jotunheimen etc har vanligvis ikke mer enn 3000-8000 i vannsøyle, Bergans sine ungdomsplagg har ca 10 000 og kun Norrøna sin dyre junior-serie med Gore-Tex har 30 000 og "klarer kravet". Med andre ord er det veldig få plagg for barn/ungdom som holder mål som skikkelig regntøy, og jeg anbefaler derfor sterkt å ta med eget regntøy i tillegg. Et tips jeg har benyttet til mine barn er å kjøpe et billig og tynt regntøysett som er stort nok til at man kan ta det oppå den vanlige allværsjakken og buksen når det regner skikkelig, [som f.eks. dette fra Norheim.](https://www.gsport.no/produkt/142256/norheim-regnsett-i-pose-jr) Dette vil da holde den verste fuktigheten vekke og jakken/buksa under vil da klare å holde tett. Et slikt sett i kombinasjon med en vanlig allværsjakke for barn/ungdom holder altså fint og er en mye billigere løsning enn å kjøpe svinedyre Bergans/Norrøna-klær.

Det kan også være smart å ha med seg en regnponcho etc til å ha over seg hvis det regner når vi sitter på samlinger.

**Sko:** Når det gjelder sko, så må man ha sko som er vanntette og som egner seg til å gå i fjellet med (f.eks. fjellsko). I tillegg kan det være greit med et par joggesko hvis det er fint vær. Om du har vanlige støvler så pass på at de har skikkelig såle så de ikke blir glatte å gå på fjell/steiner når det er vått.

Vi anbefaler alle å ta med ull-undertøy (både bukse, overdel og sokker), da dette er det beste å bruke hvis det er kaldt og regn. Ta også med et varmt mellomlag, f.eks. en ullgenser eller tykk fleecegenser.

Det kan også være greit sette inn jakker, bukser og sko med impregnering før avreise, da holder de litt lenger.

Pakk gjerne klærne i gjennomsiktige plastposer i sekken, slik at de er organisert og lett å finne fram i.

**Mygg/knott**

Ryktene sier at insektene i leirområdet kan være ekstra store og sultne! Det kan derfor være smart å være godt forberedt på mygg og knott, og vi anbefaler alle å ta med myggmiddel og gjerne også myggnett.

**Annet utstyr**

Husk at vi blir sittende en del på samlinger osv rundt om. Ta derfor med ei sittepute/underlag til å sitte på på disse samlingene (her får du ikke bruke stol).

**Leirregler**

Vi minner også om leirreglementet; kort fortalt så forventer vi at speiderne er innstilte på å delta og å bidra til oppgaver og aktiviteter, og at de hører på de beskjeder som blir gitt. Vi forbeholder oss retten til å sende hjem speidere som ikke klarer å etterkomme dette etter advarsel, og hjemsendelse skjer på foreldres regning. Dette har blitt informert om tidligere, men vi ser gjerne at foreldre tar en liten prat med speideren sin før vi drar.

Alle som deltar på leiren gjennom Randaberg speidergruppe skal gjøre seg kjent med leirreglene og ved å delta på leiren aksepterer man at reglene skal følges.

Reglene er som følger:

* Jeg er kjent med speiderloven og skal leve etter den på leiren.
* Jeg lover at jeg skal bidra til at alle har det kjekt på leiren.
* Ved unødvendig uro, ved mobbing eller sjikane av andre vil jeg risikere hjemsendelse
* Jeg skal delta i planlegging, gjennomføring og opprydning av alle felles aktiviteter i leirområdet.
* Hvis jeg ønsker å gjøre ting/aktiviteter utenom det oppsatte programmet skal dette avklares med en leder først. Dette gjelder både innenfor og utenfor Randaberg sitt leirområde.
* Mat:
	+ Jeg spiser ikke snop rett før et måltid
	+ Jeg drikker ikke noen form for energidrikk(f.eks battery, red bull) eller liknende på leiren.
* Jeg sitter ved bordet til alle er ferdig med å spise
* Jeg skal delta i planlegging, koking og rydding av alle måltider.
* Orden:
	+ Jeg skal holde orden i alle mine personlige eiendeler i og rundt teltet.
	+ Sammen med de andre i patruljen sørger jeg for at det er orden i patruljekassen.
* Jeg tar med meg utstyr på eget ansvar. Ikke ta med pc, ipad eller elektroniske spill